Raysha Rizrose

**Farza Naquraisha Mohd Fariz** atau lebih dikenali sebagai **Raysha Rizrose** (lahir 22 Jun 1996) ialah seorang pelakon, model dan penyanyi wanita Malaysia. Beliau meraih kemasyhuran setelah dinobatkan sebagai juara Dewi Remaja 2014/2015. Raysha ialah adik seibu kepada pelakon Uqasha Senrose dan Nelydia Senrose. Beliau terkenal dengan menjayakan peranan utama dalam *[[Pinggan Tak Retak, Nasi Tak Dingin]]* (2017), *[[Zahir Tak Terucap]]* (2018), *[[Dia Menantu Rahsia]]* (2019) dan *[[Ryan Aralyn]]* (2020).

## Kehidupan awal
Beliau dilahirkan sebagai Farza Naquraisha binti Mohd Fariz pada Sabtu, 22 Jun 1996 Masihi bersamaan 5 Safar 1417 Hijrah di Subang Jaya, Selangor dan merupakan anak keempat daripada tujuh beradik. Bapa beliau, Mohd Fariz Iskandar berdarah campuran Melayu dan Cina dan ibunya, Rosmizai Mohd Noor berketurunan Siam. Rosmizai ialah adik kepada pelakon veteran Allahyarhamah Rosnah Mohd Noor. Sewaktu zaman persekolahannya di SMK Pandan Indah, beliau pernah bergiat aktif dalam pertandingan pidato dan debat. Kakak beliau – Uqasha Senrose dan Nelydia Senrose juga bergiat aktif dalam bidang lakonan.

## Kerjaya
Kerjaya Raysha bermula pada 2011 menerusi watak Mimi dalam drama *Paksu Man* di TV AlHijrah, yang merupakan kemunculan sulung beliau yang ketika itu baru berusia 15 tahun.

Empat tahun kemudian, beliau terpilih sebagai salah seorang dari 20 peserta Dewi Remaja 2014/15 dan bergelar juara sekaligus menewaskan empat lagi finalis iaitu Syamim Farid, Balqish Maarif, Deeba Halil, dan Mawar Rashid. Ini menjadikan beliau sebagai pemenang termuda pertandingan itu. Selain itu, beliau juga menyandang gelaran Dewi Berseri Fair & Lovely menerusi pertandingan sama.

Namanya mula dikenali umum menerusi watak Yuhanis lakonannya dalam drama *[[Pinggan Tak Retak, Nasi Tak Dingin]]* lakonan bersama Azrel Ismail dan Idris Khan yang bersiaran di Slot Akasia TV3. Pada November 2016, Raysha mengumumkan tidak lagi berada di bawah pengurusan Astro selepas hampir setahun.

Beliau membuat penampilan sulung di layar lebar menerusi filem *[[Dukun Doktor Dani]]* arahan Sabri Yunus; memegang watak sebagai Fikha. Raysha dipilih semasa menghadiri sesi ujibakat yang diadakan oleh Astro Shaw seminggu sebelum dinobatkan sebagai juara Dewi Remaja. Raysha menjayakan peranan utama sebagai Aishah dalam siri drama *[[Zahir Tak Terucap]]* di TV3. Beliau juga digandingkan bersama Aiman Hakim Ridza dalam telefilem *Apa Dah Jadi* di TV2.

Raysha muncul bersama Hefny Sahad dalam drama online *[[Cintaku di Bumi Izmir]]* yang bersiaran di Unifi TV pada Ogos 2018.

Beliau berlakon bersama Ashraf Muslim dan Syazuwan Hassan dalam drama adaptasi novel *[[Dia Menantu Rahsia]]* sebagai Melissa, yang bersiaran di TV3 dari 29 Januari hingga 7 Mac 2019. 

Raysha bakal tampil dengan sebuah lagu baru untuk runut bunyi filem *[[Seandainya Kau Ada]]* di mana beliau merupakan salah seorang pelakon utamanya bersama Fendy Bakry dan Ruhainies Farehah. Beliau muncul dalam drama *[[Ryan Aralyn]]* lakonan bersama Zul Ariffin yang bersiaran di TV3 dari 25 September 2020 sehingga 3 November 2020.

Pada tahun 2021, beliau memegang watak sebagai Jasmine dalam drama *[[Terlerai Noktah]]*, seterusnya membintangi filem *[[Hantu Ke Lima]]* sebagai Auni Qaisara Putri. Pada tahun 2022, beliau berlakon bersama Elizabeth Tan, Ikmal Amry dan Alicia Amin dalam drama seram *[[Ex Aku Pontianak]]* yang mana beliau melakonkan watak sebagai Suraya, seorang penjejak pontianak yang memiliki kuasa istimewa boleh menghapuskan makhluk halus itu.

Raysha kemudian muncul dalam drama *[[Bisik Bisik Gelora]]* yang menggandingkan beliau bersama Redza Rosli. Menerusi drama ini, beliau melakonkan watak sebagai Banin Arumi, seorang gadis bandar yang liar di usia yang muda.

## Kehidupan peribadi
Dalam satu temuramah bersama *[[Berita Harian]]* pada Mei 2015, Raysha mendedahkan alasan beliau untuk tidak menyambung pelajaran demi menyertai Dewi Remaja: "Saya sepatutnya sambung belajar bulan depan tetapi dengan kemenangan ini saya perlu menangguh seketika apa yang dirancang. Saya mahu timba pengalaman dalam dunia seni terlebih dahulu. Insya-Allah lima tahun lagi, saya akan memenuhi impian untuk menuntut dalam bidang undang-undang,". Raysha turut mendedahkan amat mengagumi Lisa Surihani dan menyifatkannya sebagai seorang yang "minimalis".

Sejak 2013, beliau menjalin hubungan dengan pelumba kereta F3 negara, Nabil Jeffri. Pada 22 Februari 2023, beliau selamat diijabkabulkan dengan Nabil dengan sekali lafaz. Majlis pernikahan itu berlangsung pada jam 8.52 malam di Kuala Lumpur. Pasangan itu dinikahkan bapa pengantin perempuan, Mohd Fariz Arshad, dengan disaksikan Pendaftar Nikah Cerai Rujuk, Jabatan Agama Islam Wilayah Persekutuan (JAWI), Ustaz Muhammad Fairudz Saderi, pada majlis tertutup di sebuah hotel.

## Filemografi

## Diskografi

## Anugerah dan pencalonan

## Rujukan

## Pautan luar
* 
* 
* 
* 
*